open-index/open-wikipedia-markdown huggingface dataset:
ועדת הביטחון של הדומה הממלכתית של הפדרציה הרוסית

**ועדת הביטחון של הדומה הממלכתית**, רשמית "ועדת הדומה הממלכתית לביטחון ומלחמה בשחיתות" (ברוסית: **Комитет Государственной Думы по безопасности и противодействию коррупции**) היא ועדה קבועה של הבית התחתון בפרלמנט הרוסי, הדומה הממלכתית של הפדרציה הרוסית, העוסקת בכל נושאי החקיקה בענייני ביטחון המדינה, המודיעין, גבולות המדינה, ביטחון כלכלי, מלחמה בפשיעה, מלחמה בשחיתות, ביטחון מידע, טיפול בעת מצבי חירום, חקיקה בעניינים פליליים ובענייני אופן הענישה וכן חלק חשאי יותר האחראי למימון גופי אכיפת החוק במערכת הביטחון הרוסית (גופים כמו שירות הביטחון הפדרלי, שירות בתי הסוהר הפדרלי, משטרת רוסיה, משרד הפנים, המשמר הלאומי, המשרד למצבי חירום והגנה אזרחית, השירות הפדרלי לפיקוח פיננסי, ועדת החקירות, התביעה הכללית, שירות השילוח הממלכתי, השירות הפדרלי לפיקוח אטומי, טכנולוגי ואקולוגי ועוד) והשירותים החשאיים בקהילת המודיעין הרוסית (בעיקר שירות ביון החוץ, בעוד המודיעין הצבאי כפוף לוועדת הגנה, האחראית לתחומי חקיקה בנוגע לכוחות המזוינים).

הוועדה מפקחת על פעילות בתי המאסר וכן על חקירת שוטרים ואישי ביטחון שנחשדים במעורבות במעשי שחיתות. הוועדה אחראית על הקודקס הפלילי ברוסיה ועל ניסוחו ועל החוקים הקשורים למלחמה בטרור, אחזקת נשק, הקמת הרשות המשטרתית להגנת עדים, מלחמה בשחיתות, מאבק בהלבנת הון וכן מקיימת שימוע בנושאי מלחמה בפשיעה ובשחיתות ובענייני ביטחון מידע ורפורמות בגופי מערכת אכיפת החוק. הוועדה גם עוסקת בנושאי סחר לא חוקי בסמים ובמאבק בהגירה לא חוקית והייתה אחראית לפקח על הסוכנות הפדרלית למלחמה בסמים ושירות ההגירה הפדרלי, עד לפירוקן.
## ועדות משנה
*ועדת משנה לחקיקה בתחום ביטחון לאומי ופעילות השירותים המיוחדים והמודיעיניים, מקבילה לוועדת המשנה למודיעין ולשירותים החשאיים
*ועדת משנה לחקיקה על מימון ארגוני אכיפת חוק, שירותים חשאיים ורווחת החיילים, עובדי השירותים ובני משפחותיהם
*ועדת משנה לחקיקה בתחום המלחמה בפשע הבינלאומי וטרור ושיתוף פעולה בינלאומי בתחום זה
*ועדת משנה לחקיקה בתחום ביטחון הציבור ופעילות ארגוני אכיפת החוק
*ועדת משנה לחקיקה בתחום ביטחון תחבורתי ואזורי, פעילות מערכת ההתראה וחיסול תוצאות השלכות מצבי חירום
*ועדת משנה לחקיקה בתחום בקרה על סחר בנשק, בסמים ומאבק בהגירה לא חוקית
## ראו גם
*ועדת המשנה למודיעין ולשירותים החשאיים של הכנסת
*ועדת המודיעין של הסנאט של ארצות הברית

## קישורים חיצוניים
* 

קטגוריה:רוסיה: צבא וביטחון
קטגוריה:ועדות הדומה הממלכתית של הפדרציה הרוסית
קמרון ברייט

**קמרון ברייט** (באנגלית: **Cameron Bright**; נולד ב-1993) הוא שחקן קנדי.

## ביוגרפיה
ברייט נולד בויקטוריה שבקולומביה הבריטית, אחת מעבודותיו הראשונות היו בפרסומת לחברת התקשורת "Telus" ומיד לאחר מכן הופיע בתוכנית הטלוויזיה "Higher Ground", באותה שנה שיחק בסרט הטלוויזיה "The Christmas Secret" את דמותו הצעירה יותר של ריצ'רד תומאס. בנוסף שיחק בשני פרקים של הסדרה "סטארגייט SG-1".

בקולנוע הופיע לראשונה בסרט אפקט הפרפר, אחרי כן שיחק בסרט המתח "Godsend" כבנם של גרג קיניר ורבקה רומיין, ב-2006 גילם ילד רוסי החי עם אמו ואביב החורג בסרט הפעולה "Running Scared", באותה שנה גם שיחק בסרט המדע בדיוני "Ultraviolet" ילד אשר דמו יכול להוות מרפא למחלה, ובסרט "אקס-מן 3: המפלט האחרון".

ב-2007 גילם את אלק, חבר בחיל המשמר, בסדרת סרטי "דמדומים".

## קישורים חיצוניים

* 

קטגוריה:שחקני קולנוע וטלוויזיה קנדים
קטגוריה:שחקנים ילדים קנדים
קטגוריה:קנדים שנולדו ב-1993
ידוע לשמצה (סרט)

**ידוע לשמצה** (באנגלית: **Infamous**) הוא סרט דרמה אמריקאי משנת 2006 בכתיבה ובימוי של דאגלס מקגרת', עם טובי ג'ונס, סנדרה בולוק ודניאל קרייג בתפקידים הראשיים.

הסרט מתאר את חיי הסופר טרומן קפוטה בתקופה בו היה מקובל בחברה הגבוהה של ניו יורק ועסוק בפרשת רצח בקנזס עליה כתב את ספרו המפורסם בדם קר.

טובי ג'ונס זכה בפרס השחקן הטוב ביותר של פרס שחקן השנה בבריטניה מטעם מבקרי הקולנוע הבכירים של לונדון ובפרס השחקן הטוב ביותר הפסטיבל הקולנוע באיביזה.

דניאל קרייג היה מועמד לפרס שחקן המשנה הטוב ביותר של פרס אינדפנדנט ספיריט.

סנדרה בולוק זכתה בפרס שחקנית המשנה הטובה ביותר ב-Hollywood Film Awards.

## תקציר העלילה
ניו יורק 1959, טרומן קפוטה (טובי ג'ונס) הוא סופר ומחזאי שהתפרסם לאחרונה בעקבות ספרו ארוחת בוקר בטיפאני שהפך לסרט קולנוע. הוא טיפוס מוחצן בעל הופעה וקול מיוחדים והומוסקסואל מוצהר שחי עם בן זוגו ג'ק דאנפי (ג'ון בנג'מין היקי).

הוא מעורה בחוגי החברה הגבוהה בניו יורק של סופרים ונשות חברה ומבלה הרבה בברים ומועדוני לילה בשיחות ורכילות עם חבריו - נל הרפר לי (סנדרה בולוק), בנט קרף  (פיטר בוגדנוביץ'), דיאנה פרילנד (ג'ולייט סטיבנסון), סלים קית  (הופ דייוויס), מרלה אנלי  (איזבלה רוסליני), בייב פאיילי  (סיגורני ויבר), גור וידאל (מייקל פאנה).

קפוטה נתקל בידיעה קטנה בעיתון הניו יורק טיימס על רצח משפחת קלאטר, משפחה בת ארבעה בעיירה הולוקומב, קנזס ומתעורר בו הרצון לנסוע לשם ולתאר את הפרשה כספר לא בדיוני. הוא מבקש מידידתו הסופרת נל הרפר לי להתלוות אליו והיא מסכימה.

על החקירה מופקד אלווין דיואי  (ג'ף דניאלס) שמקבל את קפוטה בזלזול ולא משתף אתו פעולה. גם תושבי העיירה לא עונים לשאלותיהם של קפוטה והרפר לי.

המפנה קורה לאחר שקפוטה נפגש בסופרמרקט עם אשתו של דיואי שמזמינה אותו לביתם וקפוטה מספר להם על פגישותיו עם גדולי השחקנים של הוליווד. כשנתפסים שני הרוצחים, פרי סמית'  (דניאל קרייג) וריצ'רד היקוק  (לי פייס) הוא מאפשר לו לשוחח אתם.

קפוטה משוחח בעיקר עם פרי שבתחילה לא משתף פעולה ואף מנסה לתקוף אותו מינית אבל לאחר שקפוטה מספר לו על ילדותו ההרוסה נפתח פרי ומספר לו על קורות חייו ומשחזר עבורו את הרצח.

המשפט, ההרשעה והערעור נמשכים כחמש שנים ובזמן הזה ממשיך קפוטה לכתוב את ספרו "בדם קר" על הפרשה. ספר שפרסם והעשיר אותו.

קפוטה נוכח בתלייה וזה עושה עליו רושם רע מאד. הרפר לי מספרת כי למעשה באותו אירוע הוצאו שלושה להורג. קפוטה נפגע נפשית ולא כתב לאחר "בדם קר" שום ספר נוסף.

## צוות השחקנים

## קישורים חיצוניים
* 

*קדימון לידוע לשמצה, באתר יוטיוב
*סצנת הרצח, באתר יוטיוב
*גווינת' פאלטרו שרה, באתר יוטיוב

קטגוריה:סרטי 2006
קטגוריה:סרטים אמריקאיים
קטגוריה:סרטים באנגלית
קטגוריה:סרטי להט"ב אמריקאיים
קטגוריה:סרטים ביוגרפיים
קטגוריה:סרטים מבוססי ספרים
קטגוריה:סרטים המבוססים על סיפור אמיתי
קטגוריה:סרטי דרמה ביוגרפיים
הגדת הגדוד השלישי של הפלמ"ח

250px|ממוזער|שמאל|שער ההגדה
**הגדת הגדוד השלישי של הפלמ"ח** היא הגדה בסגנון חופשי, שחוברה על ידי אנשי הגדוד השלישי של הפלמ"ח לקראת ליל הסדר בפסח תש"ח, בעיצומה של מלחמת העצמאות.

## רקע
חג הפסח בשנת ה'תש"ח חל ביום שבת, 24 באפריל 1948. באותה עת היה היישוב היהודי בארץ ישראל נתון בארבעה וחצי חודשים של מלחמה מרה ומרובת אבידות עם ערביי ארץ ישראל. הוא התאמץ להגן על יישוביו ולהתכונן לקראת סיום המנדט הבריטי שנועד למחצית חודש מאי.

הגדוד השלישי של הפלמ"ח היה מוצב בגליל העליון ולחם להגנת היישובים שם. באמצע אפריל החלו הבריטים לפנות את האזור ואת בסיסיהם בו. ב-15 לחודש ניסה הגדוד השלישי (יחד עם כוח של חטיבת גולני) לתפוס את מצודת נבי יושע, אך נכשל. התקפה נוספת של הגדוד על המצודה ב-20 באפריל, ימים מעטים לפני פסח, נהדפה באבידות כבדות. בשתי ההתקפות יחד איבד הגדוד 26 מאנשיו. על רקע אירועים קשים אלו הסבו אנשי הגדוד השלישי לערוך את ליל הסדר.

בשבועות שלאחר ליל הסדר הוסיפו כוחות הפלמ"ח בגליל העליון ללחום בקרבות רבים ואינטנסיביים לתפיסת שטחי מפתח. ב-17 במאי הצליח הגדוד השלישי להשתלט על מצודת נבי יושע, ואגב כך איבד עוד שניים מאנשיו. על שם 28 החללים שנפלו על כיבושו נקרא המקום מצודת כ"ח.

## ההגדה
ההגדה היא חוברת בת 24 עמודים, כתובה ומאוירת בכתב יד, ששוכפלה במכונת שכפול. היא מכילה מקצת מן הטקסטים של ההגדה המסורתית של פסח. ביניהם שולבו פסוקים מן התנ"ך ויצירות מן הספרות העברית החדשה וכן טקסטים מקוריים שחוברו על ידי יוצרי ההגדה והוספו לטקסט המסורתי.

ההגדה משלבת בין המרכיב המסורתי לבין המרכיב הלאומי של הגנה וחתירה לעצמאות, בצד אבל על הנופלים במערכה ועל נספי השואה. במיוחד הודגש הקשר בין סיפור יציאת עם ישראל ממצרים לבין מאבקו הנוכחי של היישוב לעצמאות.

כל עמודי ההגדה מעוטרים בציורים סמליים.

עותק של ההגדה שמור בספרייה הלאומית וסריקה שלו מוצגת באתר הספרייה.

### טקסטים בהגדה
טקסטים שנכללו בהגדה:
* "היום הייתם לעם" (על בסיס )
* "כִּֽי־הִנֵּ֥ה הַסְּתָ֖ו עָבָ֑ר הַגֶּ֕שֶׁם חָלַ֖ף הָלַ֥ךְ לֽוֹ׃ הַנִּצָּנִים֙ נִרְא֣וּ בָאָ֔רֶץ עֵ֥ת הַזָּמִ֖יר הִגִּ֑יעַ וְק֥וֹל הַתּ֖וֹר נִשְׁמַ֥ע בְּאַרְצֵֽנוּ׃ הַתְּאֵנָה֙ חָנְטָ֣ה פַגֶּ֔יהָ וְהַגְּפָנִ֥ים סְמָדַ֖ר" ()
* "הַיּ֖וֹם אַתֶּ֣ם יֹצְאִ֑ים בְּחֹ֖דֶשׁ הָאָבִֽיב" ()
* על הפריחה אשר לא תמה (יעקב פיכמן)
* עם שמש (חיים נחמן ביאליק)
* "הננו מוכנים ומזומנים לספר ביציאת מצרים" (הגדה של פסח)
* "עבדים היינו לפרעה במצרים ויוציאנו ה' משם ביד חזקה ובזרוע נטויה" (הגדה של פסח)
* "וכאשר יענו אותו כן ירבה וכן יפרוץ" ()
* "זכור את היום הזה אשר יצאתם ממצרים מבית עבדים" (, והגדה של פסח)
* חלום חלמתי (יצחק קצנלסון)
* תפילת יזכור לחללי המלחמה ולנספי השואה
* שפוך חמתך (הגדה של פסח)
* "מִֽי־יִתֵּ֤ן רֹאשִׁי֙ מַ֔יִם וְעֵינִ֖י מְק֣וֹר דִּמְעָ֑ה וְאֶבְכֶּה֙ יוֹמָ֣ם וָלַ֔יְלָה אֵ֖ת חַֽלְﬞלֵ֥י בַת־עַמִּֽי" ()
* "ק֣וֹל בְּרָמָ֤ה נִשְׁמָע֙ נְהִי֙ בְּכִ֣י תַמְרוּרִ֔ים רָחֵ֖ל מְבַכָּ֣ה עַל־בָּנֶ֑יהָ מֵאֲנָ֛ה לְהִנָּחֵ֥ם עַל־בָּנֶ֖יהָ כִּ֥י אֵינֶֽנּוּ׃" ()
* חזון העצמות היבשות ()
* ביתי עולה באש (אברהם שלונסקי)
* למתנדבים בעם (חיים נחמן ביאליק)
* "הצבי ישראל על במותיך חלל איך נפלו גיבורים" (חלק מקינת דוד, )
* הבית הראשון של המנון הפלמ"ח (זרובבל גלעד)
* "חסל סדר פסח כהלכתו" (הגדה של פסח).

## קישורים חיצוניים
* ההגדה הסרוקה, באתר הספרייה הלאומית
* 

פלמ"ח
קטגוריה:הפלמ"ח
קטגוריה:מלחמת העצמאות בתרבות
קטגוריה:ספרי 1948
פייריק פופה

**פייריק פופה** (בצרפתית: **Pierric Poupet**; נולד ב-18 באוגוסט 1984) הוא כדורסלן עבר ומאמן כדורסל צרפתי המאמן את אסוול ליון-וילרבאן מליגת העל הצרפתית והיורוליג.

## קריירת משחק
פופה נולד במון-סן-איינאן שבמחוז סן-מריטים, ושיחק במחלקת הנוער של אפינאל. ב-2002 החל לשחק כדורסל מקצועני כרכז בקבוצת הבוגרים של המועדון בליגה השנייה. לאחר מכן שיחק בקבוצות רבות בליגת העל הצרפתית, בהן לימוז', JL בורק, אורליאן, קוראל רואן באסקט (עימה הגיע ב-2008 לגמר הליגה) ורואן מטרופול בסקט. לאחר מכן חזר לליגת המשנה ושיחק במדי שאלון-ריימס, דניין-וולטייר ואורשי, עד שפרש ב-2020 במדי דניין.

## קריירת אימון
ב-2023 מונה לעוזר מאמן אסוול ליון-וילרבאן מליגת העל הצרפתית והיורוליג, ובינואר 2024 מונה למאמן הראשי של הקבוצה עד סיום עונת  לאחר פיטוריו של ג'אנמרקו פוצקו. ב-17 באפריל הודיעה הקבוצה שחוזהו הוארך לשנתיים נוספות.

## קישורים חיצוניים

## הערות שוליים

קטגוריה:כדורסלני רואן מטרופול בסקט
קטגוריה:כדורסלני קוראל רואן
קטגוריה:כדורסלני בורק באסקט
קטגוריה:כדורסלני לימוז'
קטגוריה:כדורסלנים צרפתים
קטגוריה:צרפתים שנולדו ב-1984
לשכת הביטחון המרכזית של סין

**לשכת הביטחון המרכזית של המפלגה הקומוניסטית הסינית** (במנדרינית: **中共中央办公厅警卫局**) היא יחידה מרכזית של מפלגת השלטון ב האחראית לדאוג לסידורי האבטחה של אנשי ממשל בכירים ולהגנתם מפני איומים, בעיקר מטרור והתנקשויות. הלשכה מאבטחת את מזכ"ל המפלגה הקומוניסטית ונשיא המדינה וכן את בכירי המפלגה ואנשי הקונגרס הלאומי, שדרת הפיקוד הצבאית, חברי הוועד המרכזי במפלגה, ראש המשרד לביטחון הציבור ואנשי המטה הכללי.

ליחידה תפקיד מרכזי באבטחת נשיא הרפובליקה העממית של סין, על אבטחת מעונו הנשיאותי הג'ונגננהאי ואבטחתו של ראש מועצת המדינה של הרפובליקה העממית של סין. 

## היסטוריה
היחידה הוקמה במקור באזור חביי באפריל 1949 תחת השם "מחלקת הביטחון הכללי של הוועד המרכזי של המפלגה הקומוניסטית הסינית". המנהיג הראשון שלה היה הקומיסר הפוליטי של צבא השחרור העממי וואנג דונג-שינג, מקורבו של מאו דזה-דונג, שנהנה מאמונו המיוחד. 

למרות השתייכותו הטריטוריאלית של מחוז חביי למחוז הצבאי של בייג'ינג, הגוף החדש הוכפף ישירות למטה הכללי של הצבא.
ֶ
במרץ 1950 שונה שם הגוף ללשכת הביטחון המרכזית של מק"ס. בשנה שלאחר מכן שונה שם היחידה הצבאית למשמר המרכזי, המורכב משלושה גדודים שכל אחד מהם מנה עד אלף חיילים. אופייני לכך שהתנאי להרשמה היה חינוך בית ספרי שהיווה קריטריון קפדני למדי לתחילת שנות ה-50, כאשר רוב האוכלוסייה הסינית לא ידעה קרוא וכתוב.

ב-9 ביוני 1953 נערך ארגון מחדש. מחלקה 001 נוצרה בפיקודו של וואנג דוק סינג, ותפקידה היה לדאוג לביטחונו האישי של מאו דזה-דונג ומנהיגים בכירים אחרים. 

בשנת 1959 שונה שם הצופן של היחידה מיחידה "001" ל-"3747". בשנת 1964 הוטל על הלשכה לספק שירותי אבטחה רק למאו דזה-דונג. שמה של "יחידה 3747" שונה ל"יחידה 8341".

במהלך מהפכת התרבות התאפיין מבנה הביטחון המפלגתי ביציבות שהייתה חריגה למצב הכללי. המפקדים והקומיסרים הפוליטיים - ג'אנג יאוזי, ג'אנג הונג, יאנג דשנג, וואנג ליאנגלונג ואחרים - נשארו בתפקידיהם. רק וואנג דונג-שינג עצמו הודח באופן זמני מההנהגה עקב חשדות למעורבות ב"מזימת לין ביאו", אך הוחזר במהרה לתפקידו. 

במקביל, בשנת 1971 שונה שמה של "יחידה 8341" ל"יחידה 57003" ולאחר מכן ל"יחידה 57001", אך לאחר זמן מה חזרה לשמה הקודם, "יחידה 8341".
## ראו גם
*שירות הביטחון הנשיאותי של רוסיה
*שירות האבטחה הפדרלי של רוסיה
*השירות החשאי של ארצות הברית
*היחידה המטכ"לית לאבטחת בכירים
*יחידת מגן
קטגוריה:ארגוני אבטחת אישים
קטגוריה:הרפובליקה העממית של סין: צבא וביטחון
רומן חזותי

260px|ממוזער|דוגמה למראה של משחקי רומן חזותי אשר פופולריים במיוחד ביפן
**רומן חזותי** (באנגלית: **Visual novel**), המכונה גם **רומן ויזואלי**, הוא סוג של משחק הרפתקה ממוחשב המשלב קריאת של סיפור עם הצגה של איורים סטטיים או מונפשים, אשר לרוב מצוירים בסגנון אנימה, ודרגה משתנה של אינטראקטיביות. המשחקים מהסוג הזה מכילים בדרך כלל מכניקת משחק מינימלית והם מתמקדים לרוב בראש ובראשונה בסיפור עצמו, בפיתוח הדמויות ובאופן בו השחקן מסוגל להשפיע על התפתחות העלילה באמצעות ביצוע בחירות מסוימות לאורך הסיפור.

המקור של המשחקים מהסוג הזה הוא ביפן, שם הם פופולריים במיוחד - נכון ל-2006 קרוב ל-70% מכל משחקי המחשב שנמכרו ביפן היו משחקים מסוג רומן חזותי.

כמה מהסוגות הבולטות ביותר של רומנים חזותיים הם רומנטיקה (ובפרט הארם), מסתורין, מדע בדיוני, פנטזיה, אימה, וארוטיקה. בעוד שחלק מהרומנים החזותיים מתמקדים ביחסים בין אישיים, אחרים מתעמקים בסיפורים מורכבים ובדילמות מוסריות.

בעד שרוב משחקי הרומן החזותי מופקים עבור המחשב האישי, לאורך השנים כאשר משחקים מסוימים בסוגה זכו לפופולריות רבה במיוחד, הופקו לאותם המשחקים גם מהדורות עבור קונסולות משחקים כמו Sega Saturn, Dreamcast, PlayStation Portable או Xbox 360. במקרים בהם מדובר במשחקים פופולריים במיוחד לעיתים נוצרים על בסיס אותם המשחקים גם סדרות מאנגה ו/או אנימה, ולעיתים אף משחקי וידאו בז'אנרים אחרים כמו משחקי תפקידים או משחקי פעולה. השוק של משחקי הרומן החזותי קטן למדיי מחוץ לאזור מזרח אסיה, אם כי ישנם מספר סדרות אנימה אשר מבוססות על משחקי רומן חזותי - כמו "Clannad", "דאנגנרונפה", "Steins;Gate" ו-"Fate/stay night" - אשר הפכו פופולריות במיוחד בקרב חובבי אנימה בעולם המערבי.

## משחקיות
רומנים חזותיים כוללים בדרך כלל מכניקת משחק מינימלית. השחקן מתקדם במשחק על ידי קריאת דיאלוגים של הסיפור המוצגים על המסך ולאחר מכן הוא נדרש לקבלת החלטות שונות המשפיעות על האופן בו עלילת הסיפור מתפתחת. ההחלטות של השחקן יכולות להוביל לתוצאות מגוונות במשחק.

האפשרות לקחת בחירות שונות לאורך המשחק מעודד לעיתים רבות את השחקנים לשחק במשחק פעמים רבות על מנת לראות את כל התוצאות האפשריות השונות כאשר הבחירות הן שונות.

## הרומנים החזותיים הנמכרים ביותר
### סדרות

### רומנים חזותיים עצמאיים

## ראו גם
* משחק הרפתקה ממוחשב

## קישורים חיצוניים

## הערות שוליים

*
קטגוריה:סוגות משחקי וידאו
דיסקוגרפיה של סנדרה

הדיסקוגרפיה של הזמרת הגרמנייה סנדרה כוללת עשרה אלבומי אולפן, שמונה אלבומי אוסף וארבעים-ושבעה סינגלים, מתוכם עשרה סינגלים שיווקיים – רובם יצאו בין השנים 1984–2009, אך מאז שנת 2012 חדלה מלהוציא אלבום אולפן נוסף. הווידאוגרפיה שלה כוללת שלושה אלבומי וידאו ועשרים-ושישה וידאו קליפים.

לאחר שזכתה להצלחה לא מבוטלת כסולנית של שלישיית הדיסקו ערבסקה, במיוחד ביפן, החלה סנדרה להופיע בתור אמן סולו ב-1984, והשיקה את הקריירה המוזיקלית שלה עם גרסת כיסוי בשפה הגרמנית ל-"Big in Japan" של אלפאוויל. סינגל הפריצה שלה היה "", שיצא ב-1985, ודורג בראשי המצעדים במדינות רבות והבטיח לה את תהילתה הבין-לאומית. עם מיכאל קרצו כמנהל, מפיק ומלחין, ובאופן אישי שותפה לחיים, סנדרה המשיכה והוציאה עוד עשרה סינגלים שזכו להצלחה במדינות אירופה, המצליחים ביותר הם: "" (1985), "" (1987) ), "" (1988), "" (1990) ו-"" (1992). סנדרה זכתה להצלחה הגדולה ביותר שלה ביבשת אירופה, ישראל, יפן וברזיל. על פי הדיווחים נמכרו למעלה מ-30 מיליון מתקליטיה ברחבי העולם, מה שהופך אותה לאחת מהסולניות הגרמניות המצליחות ביותר אי-פעם.

## אלבומים
### אלבומי אולפן

### מארזי תקליטורים

## סינגלים

### סינגלים שיווקיים

## וידאוגרפיה
### אלבומי וידאו

### וידאו קליפ

## קולות רקע
מלבד גרסת עריכת הרדיו של "" (2000) של אנדרו דונלדס, סנדרה השתתפה בחמישה-עשר שירים שונים של אניגמה:

## הערות שוליים

## קישורים חיצוניים
* 
* הערוץ הרשמי של סנדרה ביוטיוב
* סנדרה ב-Discogs
* סנדרה ב-AllMusic

קטגוריה:דיסקוגרפיות
קטגוריה:סנדרה
בית החולים הקליני העירוני מס' 1

**בית החולים הקליני העירוני מס' 1 על שם [[ניקולאי פירוגוב|פירוגוב]]** (ברוסית: **Городская клиническая больница № 1 имени Н. И. Пирогова**) הוא הוא בית חולים קליני במוסקבה, שנוסד בשנת 1802 ועדיין פועל כיום. בית החולים כפוף למחלקת הבריאות של העיר מוסקבה.

בית החולים הוא הבסיס הקליני של אוניברסיטה רוסית לאומית לחקר מדעי הרפואה.

בית החולים נוצר כתוצאה ממיזוג של שלושה בתי חולים במוסקבה, שנוסדו באימפריה הרוסית: בית החולים גוליצין, בית החולים העירוני הראשון ובית החולים העירוני השני.

בית החולים גוליצין הוא העתיק ביותר מבין שלושת בתי החולים המאוחדים במוסקבה, והוא נפתח ב-22 ביולי 1802. החולים הראשונים שלה היו התושבים העניים ביותר של העיר, למעט צמיתים.

## קישורים חיצוניים

*  

## הערות שוליים

קטגוריה:מוסקבה: בתי חולים
ערבסקה (להקה)

**ערבסקה** (באנגלית: **Arabesque**) הן שלישיית בנות שהוקמה בשיא עידן הדיסקו באירופה. הלהקה הוקמה בשנת 1977 בפרנקפורט, גרמניה המערבית. ההרכב המשתנה של הלהקה עבד עם המלחין הגרמני ז'אן פרנקפורטר (אריך ליסמן) – בין השנים 1978 ל-1984 יצאו תשעה אלבומי אולפן בסך הכול.

ערבסקה זכתה להצלחה במיוחד ביפן. השירים של הלהקה הושמעו בתוכניות רדיו יפניות בשעות הלילה המאוחרות בסוף שנות ה-70, ועם תמיכה מקבוצות כמו Takenoko-zoku , הפכה לפופולרית במיוחד בקרב בני נוער וכוח מניע מאחורי הפופולריות של המוזיקה המערבית ביפן בתחילת שנות ה-80.

הפופולריות של הלהקה התפשטה גם לקוריאה הדרומית, למדינות דוברות סינית ולחלקים אחרים של אסיה, מזרח אירופה ואמריקה הלטינית.

## דיסקוגרפיה

## קישורים חיצוניים

## הערות שוליים

קטגוריה:להקות גרמניות
קטגוריה:שלישיות מוזיקליות
קטגוריה:להקות בנות גרמניות
דאהי ואדה

**דאהי ואדה** (בהינדי: **दही वडे**) הוא סוג של צ'אט (מאכל) שמקורו בתת-היבשת ההודית. מכינים אותו על ידי השריית ואדה (כדורי עדשים מטוגנים) ודאהי (יוגורט) סמיך. 

## היסטוריה
[ממוזער| דאהי ואדה [צ'אט (מאכל)]]
[ממוזער| צלחת מלאה בדאהי ואדות ב[מערב בנגל]]
מתכון לדאהי ואדה (בשם קשיראוואטה) מוזכר ב-Manasollasa, אנציקלופדיה בסנסקריט מהמאה ה-12 שחובר על ידי המלך סומשווארה השלישי (1127 – 1138), ששלט בקרנאטקה של ימינו. היום מכינים את הדאהי ואדה בפסטיבל כמו הולי. 

## הכנה
עדשים שטופות מסוג אורד מושרות למשך הלילה וטחונות לבלילה עבור הוואדה. אז מעוצבות לכדורים ומבושלות בשמן חם. את הוואדות החמות המטוגנות בשמן עמוק מכניסים תחילה למים ולאחר מכן מעבירים ליוגורט מוקצף סמיך. את הוואדות משרים לפרק זמן לפני ההגשה. תוספות לבלילה עשויות לכלול צימוקים זהובים. ניתן לצרף לוואדות עלי כוסברה או נענע, אבקת צ'ילי, פלפל שחור גרוס, צ'אט מסאלה, כמון, קוקוס מגורר, צ'ילי ירוק, בונדי, ג'ינג'ר טרי פרוס דק או רימון. בכמה מקומות בהודו יש עדיפות למנה מתוקה יותר, במיוחד במהאראשטרה ובגוג'ראט, אם כי הקישוט נשאר זהה. שילוב של צ'אטני כוסברה ותמרהינדי משמש לעיתים קרובות כקישוט. אפשר להכין את הבלילה גם מקמח חומוס. "

## גלריה

קובץ:Dahi_vada.jpg
קובץ:Dahi_Vada_or_Dahi_Bhalla.JPG
קובץ:Dahiwada.JPG
קובץ:Dahi_Vada_on_Glass_plate.jpg
קובץ:Dahi-Wada.jpg
קובץ:Special_potato_wada.jpg


## מיקומים
דאהי ואדה הוא אוכל רחוב צ'אט פופולרי ונמצא בערים שונות ברחבי הודו, כולל צ'נאי, בנגלורו, דלהי, מומבאי, ג'איפור, קולקטה, קאטאק ואינדור. דאהי בארי נמצא גם בפקיסטן, במיוחד בקראצ'י.   

## קישורים חיצוניים

* דאהי פורי
* דהיבארה אלודם 
* ג'ושפארה 
* המטבח הפנג'אבי

## הערות שוליים

קטגוריה:המטבח ההודי
קטגוריה:המטבח הבנגלי
קטגוריה:המטבח הפקיסטני
קטגוריה:מאכלי קטניות
Infinite Kiss

"**Infinite Kiss**" (בעברית: "**נְשִׁיקָה אֵין־סוֹפִית**") הוא שיר שהוקלט על ידי הזמרת הגרמנייה סנדרה, מתוך אלבום האולפן העשירי שלה, **' ([[2012]]). הוא יצא לאור ב-[[2 בנובמבר]] 2012, בהוצאת חברות התקליטים [[וירג'ין רקורדס]] ו-[[EMI רקורדס]], כ[[סינגל]] השני והאחרון מתוך האלבום. את השיר כתבו [[ינס גאד]] והוברט קמלר (המבצע בו [[זמר רקע|שירת רקע]]), להפקה מוזיקלית של [[בלנק & ג'ונס]] שהיו אחראים על הפקת האלבום כולו. מבחינת מוזיקלית ו[[מילות שיר|לירית]], מדובר בשיר [[סינת'-פופ]] העוסק ב[[אהבה]] עזה.

השיר זכה לביקורות חיוביות ונאמר עליו כי: . ה[[וידאו קליפ|ווידאו קליפ]] הנלווה של "Infinite Kiss" צולם ב[[שחור-לבן]] ובוים על ידי [[ינס גאד]] וסוזן סיגי, שעבד עם סנדרה גם על "[[Maybe Tonight]]".

== רקע וכתיבה ==
השיר נכתב על [[ינס גאד]] והוברט קמלר ידי והופק על ידי [[בלנק & ג'ונס]]. בשנת 2012, הוציאה סנדרה את אלבום האולפן העשירי שלה, ''[[Stay in Touch]]''. תחילה, הוחלט להוציא את "[[Maybe Tonight]]" בתור ה[[סינגל מוביל|סינגל המוביל]] מתוכו. הצלחתו התבטאה ב[[מצעדי ה-GfK אנטרטיינמנט]] בלבד, אך לא יצא לו קליפ נלווה והקידום שלו היה מועט. בהמשך לכך, הוחלט להוציא סינגל נוסף ואחרון מתוך האלבום: "Infinite Kiss". בשונה מזה הקודם, הוחלט לקדם אותו מסחרית ולהוציא לו קליפ נלווה כמו גם חמישה [[רמיקס]]ים חדשים.

ב[[ספוטיפיי]], זכה "Infinite Kiss" להצלחה כאשר צבר מיליון וחצי השמעות בסך הכול. מבחינה ביקורתית, זכה לשבחים גם כן. באתר ''[[laut.de]]''  בו מתחו ביקורת על האלבום עצמו, הוחלט להפנות ביקורת חיובית כלפי השיר ונאמר: .

== וידאו קליפ ==
ה[[וידאו קליפ|ווידאו קליפ]] הרשמי של "Infinite Kiss" פורסם בשנת 2012. הוא בוים על ידי [[ינס גאד]] וסוזן סיגי וכולל צילומים שונים שנלקחו מהופעה שסנדרה קיימה תוך כדי שביצעה אותו. בתחילתו, ניתן לראותה נמצאת בתוך מכונית כשהיא עוטה [[מסכה|מסכת]] [[תחרה]] בהשראת הספר "[[חמישים גוונים של אפור]]" (2011) – שלטענתה השפיע רבות על אופיו של הקליפ.

נכון לפברואר 2024 עומד מונה הצפיות של הקליפ על למעלה מ-5 מיליון צפיות.

== רשימת השמעה ==
* **תקליטור / הורדה דיגיטלית'''
# "Infinite Kiss" (גרסת האלבום) – 2:50
# "Infinite Kiss" (הוברט קאה מיקס) – 3:28
# "Infinite Kiss" (מיקס רטרו משנות ה-80) – 4:55
# "Infinite Kiss" (עריכת איביזה קלאב מיקס) – 3:55
# "Infinite Kiss" (גרסה מורחבת) – 5:15
# "Infinite Kiss" (איביזה קלאב מיקס) – 6:44
# "Russian Eyes" – 3:44

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי סנדרה
קטגוריה:שירים באנגלית
קטגוריה:שירי אהבה
קטגוריה:שירים על נשיקות
קטגוריה:סינגלים בהוצאת וירג'ין רקורדס
קטגוריה:סינגלים בהוצאת EMI רקורדס
פיינירלי

[ממוזער|300px|פידה בשרי ב[אנקרה]]
**פִּידֶה פֵיינִירְלִי** או פנירלי (בטורקית: **Peynirli Pide**) הוא פאי מוארך ופתוח העשוי בצורת סירה. הפאי מכיל כמות נכבדת של גבינה צהובה, ולחלופין, הוא מכיל בשרים או ירקות. מקורו של פיינירלי בטורקיה, שם הוא ידוע בשם Peynirli. ישנם שני סוגים של פידֶה גבינה : peynirli pide, שבו הגבינה מכסה את כל פני הפאי (את הפידה) כולו, ו-karışık pide, שבה גבינה רק כחלק מהמילוי (בדרך כלל שליש).

## אטימולוגיה
"פיינירלי", שמשמעותו "עם גבינה", מגיע מהשורשים הטורקיים peynir ("גבינה") + li ("עם"). הסיומת-li משמשת גם למרכיבים נוספים, כגון kıymalı ("עם בשר טחון"), pastırmalı ("עם בשר בקר מיובש"), או ıspanaklı ("עם תרד").

## לקריאה נוספת
* איצ'לי פידה 
* פסטרמליה 

## ראו גם
* המטבח הטורקי
* חצ'פורי
* בורקס
* באניצה
* טירופיטה

## קישורים חיצוניים

## הערות שוליים

קטגוריה:מאפים
קטגוריה:המטבח היווני
קטגוריה:המטבח הטורקי
עלמאן (מרג' עיון)

**עַלְמָאן** (בערבית: **علمان**) הוא כפר שיעי-לבנוני בנפת מרג' עיון, מחוז דרום לבנון, מדרום לליטאני.

## מיקום
הכפר שוכן כ-30 קילומטר מזרחית לצור, כ-11 קילומטר צפונית מערבית למשגב עם. מצפון לכפר נמצא נהר הליטאני, כ-2 קילומטרים מערבית לכפר, שוכן מחנה האו"ם Kompi C Indobatt.

## אטימולוגיה
לפי פאלמר, השם עלמאן נגזר מהשורש הערבי ע-ל-ם (ع.ل.م.) במובן "סימן", או "תמרור".

## היסטוריה
בשנת 1875 ביקר במקום ויקטור גרן, וציין כי כמה בתים נבנו מאבנים גדולות שנראו עתיקות.

בשנת 1881 משלחת הקרן לחקר ארץ ישראל (SWP) תיארה את המקום: "כמה בתים שנבנו מאבן על חורבות כפר עתיק; מאוכלסים על ידי כארבעים מתואלים. המקום שוכן על שפת הצוקים מעל נהר הליטני, ומוקף במטעי תאנים וזיתים. יש חמישה בורות מים חצובים בסלע".

## הערות שוליים

קטגוריה:מחוז א-נבטיה: יישובים
בייאז פייניר

**בייאז פייניר** (בטורקית: **Beyaz peynir**) שפירושו "גבינה לבנה" היא גבינה מלוחה המיוצרת מחלב כבשים, פרה או חלב עיזים לא מפוסטר.

## ייצור
הגבינה בעלת מראה מעט גרגירי והיא דומה לליגוואן, פטה, גבינה בולגרית ושאר גבינות לבנות של חבל הבלקן. לחלב הכבשים מוסיפים אנזים הגבנה כגורם לקרישה. לאחר הפקת הגבן הקרוש, הוא נכבש (להוצאת מים), נקצץ ומסונן בטרם מתגבש ואז נחתך לגושים שמומלחים וגם מונחים בתמלחת למשך כחצי שנה.

בייאז פייניר מיוצר במגוון סגנונות, החל מגבינה לא מובשלת ועד לגרסה בוגרת חזקה למדי. היא נאכלת רגיל, למשל כחלק מארוחת הבוקר הטורקית המסורתית, המשמשת בסלטים, ומשולבת במאכלים מבושלים כגון מנמן, בורקס, גזלמה ופידה.

## קישורים חיצוניים

* המטבח הטורקי

## הערות שוליים

קטגוריה:מילים וביטויים בטורקית
קטגוריה:המטבח הטורקי
קטגוריה:גבינות כבשים
טלוסה (לבנון)

**טלוּסָה** (בערבית: **طلوسة**) הוא כפר שיעי בלבנון ששייך לנפת מרג' עיון שבמחוז א-נבטיה.

## אטימולוגיה
לפי פאלמר, מקורו של שם היישוב הוא בשם פרטי.

## גאוגרפיה
הכפר שוכן בגובה כ-520 מטר מעל פני הים, מדרום לכפר בני חיאן, וממזרח למג'דל סלם, כ-7 קילומטר מצפון-מערב למרגליות, כ-23 קילומטר מדרום-מערב למרג' עיון, וכ-35 קילומטר ממזרח לצור.

## היסטוריה
בשנת 1881 ביקרה במקום משלחת של הקרן לחקר ארץ ישראל ובדו"ח נכתב: "כפר קטן, בנוי מאבן, המכיל כ-100 מתואלים, ממוקם על ראש גבעה, ומוקף בשטחים חקלאיים, מים מסופקים מבארות ובורות מים".

בתאריך 31 אוקטובר 1948 נכבש היישוב על ידי צה"ל ללא קרב, במסגרת "מבצע חירם".

ב-4 במרץ 1992 נהרג חבר צד"ל אחד וחמישה נפצעו במארב בכביש טלוסה. למחרת פשט צה"ל על הכפר, חיפש בבתים ועצר תושבים של הכפר. יוניפי"ל הגיש תלונה לישראל לאחר שחיילי צה"ל מנעו ממשקיפי יוניפי"ל להיכנס לכפר כדי לבדוק את מצב התושבים.

ב-25 ביוני 1998 הופעל מטען צד נגד כוח צה"ל שעשה את דרכו למארב, סמוך ליישוב. כתוצאה נהרגו שני חיילי צה"ל ונפצעו ארבעה.

במהלך מלחמת לבנון 2006, מטוסי קרב ישראליים הרגו שלושה מתושבי הכפר.

### מלחמת חרבות ברזל
במהלך מלחמת חרבות ברזל תקף צה"ל עמדות ומאחזים של חזבאללה בכפר ובסביבתו, מספר פעמים.

ב-15 בנובמבר 2024, במהלך השלב השני בתמרון הקרקעי בלבנון, כוחות צה"ל פלשו אל הכפר, וכבר ב-16 בנובמבר כבשו את הכפר והתחילו לשטח אותו.

## הערות שוליים

קטגוריה:מחוז א-נבטיה: יישובים
AV-TM 300

הטיל הטקטי **AV-TM 300** או **MTC-300** (**Míssil Tático de Cruzeiro**) הוא טיל שיוט ברזילאי שפותח על ידי אביבראס עבור מערכת Astros II. מכונה *מטדור* ("רוצח"), הוא צפוי להיות חלופה פחות יקרה ל-BGM-109 Tomahawk האמריקאי. הטיל מצויד במערכת ניווט אינרציאלית המבוססת על סביבונים מסוג RLG המשולבת GPS. בנוסף החברה פועלת על מנת שתהיה גם גרסה ימית בשם X-300. הטיל יכול להשתמש בראש נפץ בודד של 200 עד 500 ק"ג ראש נפץ גבוה או תחמושת מצרר עם 64 תחמושת משנה למטרות נ"ט או נ"ט.

## התפתחות טיל השיוט AV-TM 300
הגרסה הראשונה של הטיל נוצרה ב-1999, אולם פיתוח הטיל החל רשמית בספטמבר 2001. בסופו של דבר, המוצר המקורי עבר שינוי גדול, כולל הסרת הכנפיים הנשלפות והוספת חומרים מרוכבים ושינוי חלק מהדברים. הטיל משתמש ברקטות דלק מוצק לשיגור, ובסילון טורבו במהלך טיסת השיוט התת-קולית. הטיל משתמש בגרסה של ה-Turbomachine TJ1000, מנוע טורבו-סילון מקומי שפותח על ידי חברת Turbomachine ומשמש את אביבראס במסגרת הסכם רישיון ייצור.
ממוזער| AV-TM-300
צבא ברזיל חתם על חוזה הפיתוח והשקיע 100 מיליון דולר ארצות הברית מאז 2012, שלבי הפיתוח מסתיימים עד 2021 וכבר יש כשני תריסר שיגורים משדות ניסוי כמו ה־CLBI. הכוח הזמין בפעם הראשונה בהזמנה ראשונית כ-100 יחידות. בנוסף לשימוש בחיל היבשה, כלי הנשק יכול לשמש את ה-ASTROS של חיל הנחתים הברזילאי. צפויות רכישות של יחידות נוספות הן מממשלת ברזיל והן ממדינות ברחבי העולם.

## גרסה של חיל האוויר
פיתוח **MICLA-BR** (ראשי תיבות בפורטוגזית של *טיל שיוט ברזילאי ארוך טווח ואיכותי*) אושר על ידי חיל האוויר הברזילאי בספטמבר 2019, לצייד את מטוסי הקרב JAS F-39 Gripen. הניסויים הראשונים של הטיל נערכו ב-2019 עם F-5 EM ברזילאי כפלטפורמת ניסוי. חיל האוויר הברזילאי מתכוון להכריז על ה-MICLA-BR פעיל במלואו בתחילת שנת 2030 ובהמשך לרכוש המון יחידות.
השקת טיל השיוט AV-TM 300 בשיגור ממשגר שניתן להתקין אותו על רכב משאית וכדומה.

## מפעילים
* ברזיל:
** צבא ברזיל - משמש במערכת ASTROS
** חיל הנחתים הברזילאי - משמש במערכת ASTROS
** חיל האוויר הברזילאי - בפיתוח עבור ה-JAS F-39 Gripen

## ראו גם
* באבור
* BGM-109 Tomahawk
* ח'ליג' פארס
* 3M-54 Kalibr
* נור ASCM
* P-800 אוניקס
* קאדר
* ראאד
* YJ-18

## קישורים חיצוניים

## הערות שוליים

קטגוריה:טילי שיוט
קטגוריה:ברזיל: צבא וביטחון
ארבעה אחים (שיר)

"**ארבעה אחים**" הוא שיר שכתבה והלחינה נעמי שמר. השיר מתכתב עם דמויותיהם של ארבעת הבנים, המופיעות בהגדה של פסח. השיר פורסם לראשונה בשנת 1968. השיר מופיע באלבומיה של שמר, נעמי שמר שרה נעמי שמר ובארץ להד"ם.

## תוכן השיר
[250px|ממוזער|בשירה של שמר ארבעת הבנים הם אחים שנדדו בעולם.

"'''ארבעה בנים'''" הוא [מדרש המופיע בכמה מקומות בספרות חז"ל ונקבע בהגדה של פסח. המדרש מפרט ארבעה סוגי בנים: **חכם**, **רשע**, **תם** ו**שאינו יודע לשאול**, שעל פי המדרש דיברה התורה עליהם, במצווה לספר את סיפור יציאת מצרים, וחילקה בסוגי התשובות, המתאימות לכל אחד מהם.

בתמונה: עיבוד מודרני מתוך הגדת שיק מאת ארתור שיק לדמויות ארבעת הבנים, לודז', 1934.]]
גיבורי השיר הם ארבעה אחים אשר יוצאים מתוך ההגדה. ושלושה מהם נענשים על ידי זיווג המתאים לו. האח חכם נושא לאישה חכמה, הרשע נושא "מרשעת איומה", והתם נושא לאישה את זו התמימה. האח "שאינו יודע לשאול" חוזר להגדה והוא פוגש את האישה היפה מכולן, שלובי ידיים הם חוזרים מנדודיהם בעולם אל תוך ההגדה. בבית האחרון בשיר מבקשת המשוררת להסביר לקהל המאזינים כי אין טעם לשאול לאן נדדו שאר האחים כי "אסור לשאול יותר מדי" כמו מבקשת לומר כי יש ללמוד מהאח הרביעי זו שההגדה לא מרחיבה עליו במיוחד.

שלא כמו בהגדה בה מופיעים דמויות הבנים בהם דיברה התורה, בשיר מתוארים ארבעה אחים ובניגוד להגדה בשיר נעדר אביהם של האחים ולכן לא קיים השיח סביב חג הפסח בהקשריו החינוכיים והערכיים. האח הרביעי, "זה שלא ידע לשאול" מופיע אחרון בהגדה ובשיר. חוסר יכולתו לשאול, נתפס כבורות, חוסר יכולת להבחין בנעשה ואדישות. בניגוד לכתוב בהגדה, דמותו של האח שאינו יודע לשאול מועצמת מהם בתיאור בשיר הוא יוצא מההגדה, הוא נע בדרכים ומשיג את זו היפה מכולן. יתרה מכך שמר מקדישה לאח הרביעי בית שלם, ומתארת אותו כנעלה על אחיו. בשיר הוא פעיל יותר מאחיו, ואף הוא תחילה "לקח" את בת הזוג שלו, אחר כך הוא "שילב ידו בתוך ידה", כאומר לה: "אני שלך ואת שלי". אולי לכן, שלא כאחיו, הוא היחיד שמצא לצדו אישה, המאופיינת בשיר לא כמי שאינה יודעת לשאול, אלא כאישה יפה. בשיר מיוחס לאח שאינו יודע לשאול הצו "והגדת", שבניגוד לאחיו הוא חוזר עם אשתו להגדה.

יש הטוענים כי בשיר מעבירה שמר ביקורת על מי שבחרו לרדת מהארץ.

בשנת 1974 בוצע השיר על ידי שלמה ארצי ואושיק לוי בתוכנית "איזה חג לי" ששודרה בערוץ הראשון לכבוד חג הפסח. ביצועים מוכרים נוספים הם של להקת סקסטה., חני נחמיאס ושל ורדינה כהן.

## קישורים חיצוניים
*
*אקורדים לשיר, באתר Tab4u
*שולה איתן, "וזה שלא ידע לשאול', הערות לשיר 'ארבעה אחים' לנעמי שמר", **[[ספרות ילדים]]**, תשמ"ג - 1983
* 
* 

## הערות שוליים

קטגוריה:שירים בעברית
קטגוריה:שירים שנכתבו על ידי נעמי שמר
קטגוריה:שירים שהולחנו על ידי נעמי שמר
קטגוריה:שירי פסח
קטגוריה:שירים על אחים
יאימה פרס

**יאימה פרס טֶיֶיס** (בספרדית: **Yaime Pérez Tellez**; נולדה ב-29 במאי 1991) היא אתלטית קובנית, זוכת מדליית ארד אולימפית (טוקיו 2020) ואלופת עולם (דוחה 2019) בזריקת דיסקוס.

## ביוגרפיה
פרס נולדה בסנטיאגו דה קובה שבקובה.

### 2010
#### אלופת עולם עד גיל 20
באליפות העולם עד גיל 20 שנערכה ביולי במונקטון שבניו ברנזוויק, קנדה, זכתה במדליית זהב בזריקת דיסקוס בתוצאה של 56.01 מטר.

### 2012
באולימפיאדת לונדון שנערכה באוגוסט סיימה במקום 29 בזריקת דיסקוס בתוצאה של 57.87 מטר.

### 2013
באליפות העולם שנערכה באוגוסט במוסקבה שברוסיה סיימה במקום 11 בזריקת דיסקוס בתוצאה של 62.39 מטר.

### 2014
#### סגנית אלופת משחקי אמריקה המרכזית והקריביים
במשחקי אמריקה המרכזית והקריביים שנערכו בנובמבר בחלפה שבמקסיקו זכתה במדליית כסף בזריקת דיסקוס בתוצאה של 62.42 מטר.

### 2015
#### סגנית אלופת המשחקים הפאן-אמריקאיים
במשחקים הפאן-אמריקאיים שנערכו ביולי בטורונטו שבקנדה זכתה במדליית כסף בזריקת דיסקוס בתוצאה של 64.99 מטר.

באליפות העולם שנערכה באוגוסט בבייג'ינג שברפובליקה העממית של סין סיימה במקום רביעי בזריקת דיסקוס בתוצאה של 65.46 מטר.

### 2016
באולימפיאדת ריו דה ז'ניירו שנערכה באוגוסט סיימה במקום האחרון בגמר זריקת דיסקוס לאחר שלא קבעה תוצאה.

### 2017
באליפות העולם שנערכה בלונדון שבממלכה המאוחדת סיימה במקום רביעי בזריקת דיסקוס בתוצאה של 64.82 מטר.

### 2018
#### אלופת משחקי אמריקה המרכזית והקריביים
במשחקי אמריקה המרכזית והקריביים שנערכו ביולי בברנקייה שבקולומביה זכתה במדליית זהב בזריקת דיסקוס בשיא תחרות חדש של 66.00 מטר.

#### אלופת אמריקה הצפונית, אמריקה המרכזית והקריביים
באליפות אמריקה הצפונית, אמריקה המרכזית והקריביים שנערכה באוגוסט בטורונטו זכתה במדליית זהב בזריקת דיסקוס בשיא אליפות חדש של 61.97 מטר.

### 2019
#### אלופת המשחקים הפאן-אמריקאיים
במשחקים הפאן-אמריקאיים שנערכו באוגוסט בלימה שבפרו זכתה במדליית זהב בזריקת דיסקוס בשיא תחרות חדש של 66.58 מטר.

#### אלופת עולם
באליפות העולם שנערכה באוקטובר בדוחה שבקטר זכתה במדליית זהב בזריקת דיסקוס בתוצאה של 69.17 מטר, לפני בת ארצה דניה קבאיירו (68.44 מטר) וסנדרה פרקוביץ' מקרואטיה (66.72 מטר).

### 2021
#### מדליית ארד אולימפית
באולימפיאדת טוקיו שנערכה ביולי-אוגוסט זכתה במדליית ארד בזריקת דיסקוס בתוצאה של 65.72 מטר, אחרי ולארי אולמן מארצות הברית (68.98 מטר) וקריסטין פודנץ מגרמניה (66.86 מטר).

### 2022
באליפות העולם שנערכה ביולי ביוג'ין שבאורגון, ארצות הברית, סיימה במקום שביעי בזריקת דיסקוס בתוצאה של 63.07 מטר.

### 2024
בתחרות שנערכה ב-13 באפריל בארצות הברית קבעה שיא קובה חדש של 73.09 מטר בזריקת דיסקוס.

## שיאים אישיים
### אצטדיון
* זריקת דיסקוס: 73.09 מטר (2024)

## קישורים חיצוניים

קטגוריה:זורקות דיסקוס
קטגוריה:אתלטיות קובניות
קטגוריה:אתלטיות באולימפיאדת לונדון (2012)
קטגוריה:אתלטיות באולימפיאדת ריו דה ז'ניירו (2016)
קטגוריה:זורקות דיסקוס באולימפיאדת טוקיו (2020)
קטגוריה:זוכות מדליית ארד אולימפית מקובה
קטגוריה:זוכות מדליית ארד אולימפית באולימפיאדת טוקיו (2020): אתלטיקה
קטגוריה:זוכות מדליית ארד אולימפית: אתלטיקה
קטגוריה:אלופות עולם באתלטיקה
קטגוריה:קובניות שנולדו ב-1991
צ'ארלס הולנד

**צ'ארלס הולנד** (באנגלית: **Charles Holland**; 27 בדצמבר 1909 – 7 בנובמבר 1987) היה זמר טנור ושחקן אמריקאי.

## חייו המוקדמים ועבודתו
צ'ארלס הולנד נולד בנורפוק, וירג'יניה, ב-27 בדצמבר 1909. אחיו הבכור של חצוצרן הג'אז פיניוטס הולנד, החל ללמוד שירה בגיל 14. בשנות ה-30 של המאה ה-20 שר בתזמורות הג'אז של בני קרטר ופלצ'ר הנדרסון. עם האחרון, הקליט את האלבום "Harlem Madness" משנת 1934 (Victor 21699). הוא גם הופיע בתיאטראות מוזיקליים, סייר עם מקהלת הול ג'ונסון והייתה לו תוכנית רדיו משלו ב-NBC במשך 13 שבועות.

הולנד עבר ללוס אנג'לס, שם למד אצל מיי האמאקר הנלי וג'ורג' לה פיר, ואצל קלייד בראוורס בניו יורק. בשנים שלאחר מכן היו לו תפקידים במחזה "The Green Pastures" מאת מארק קונלי (1936, לא זוכה לקרדיט, ייתכן כסולן במקהלת הול ג'ונסון) ובסרט "Hullabaloo" (1940). בסופו של דבר, הולנד עבר מוזיקלית למוזיקה קלאסית, והופיע ב"ארבעה קדושים בשלושה מעשים" מאת וירג'יל תומסון (1928); "Run, Little Chillun" מאת הול ג'ונסון (1933); ו"The Airborne Symphony" מאת מארק בליצשטיין (1946). לרגל הופעת הבכורה שלו בקונצרט באולם העיירה בעיר ניו יורק בשנת 1940, רוס פרמנטר שיבח אותו בניו יורק טיימס: "אמן מעודן ועדין עם קול קל שהיה מתוק ונכון."

## קריירה מאוחרת
בשנות ה-50 וה-60 של המאה ה-20 המשיך הולנד להופיע בקונצרטים ובאופרות, תוך שהוא מלמד שירה בניו יורק. הוא הופיע גם במספר תוכניות טלוויזיה, כולל "The Ed Sullivan Show" ו-"The Voice of Firestone". בשנת 1964, הוא הקליט אלבום עם הזמרת הסופרן מריון אנדרסון, "An Evening with Marian Anderson and Charles Holland" (RCA Victor LM-2728).

הולנד מת באמסטרדם, הולנד, ב-7 בנובמבר 1987, בגיל 77.

## מורשת
צ'ארלס הולנד היה זמר טנור מוכשר עם קריירה מגוונת. הוא היה ידוע בקולו היפה ובפרשנות המוזיקלית שלו. הוא עשה תרומה משמעותית לעולם המוזיקה הקלאסית והג'אז, והוא ממשיך להיות מוערך על ידי חובבי מוזיקה ברחבי העולם.

## דיסקוגרפיה
* **Harlem Madness** (1934) - עם תזמורת פלצ'ר הנדרסון
* **An Evening with Marian Anderson and Charles Holland** (1964) - עם מריון אנדרסון

## קישורים חיצוניים

קטגוריה:זמרים אמריקאים
אבל א-סקי

**אִבּל א-סָּ֫קִי** (בערבית: **ابل السقي**) הוא כפר לבנוני בנפת מרג' עיון, מחוז א-נבטיה.

## אטימולוגיה
פירוש המילה "אבּל" הוא אדמה פורייה, והפירוש של "סָקי" הוא מוּשקֶה, כלומר שם היישוב הוא אדמה פורייה ומושקית.

## גאוגרפיה
הכפר שוכן כ-10 קילומטר צפונית למטולה, כ-6 קילומטר מזרחית למרג' עיון.

## היסטוריה
בשנת 1875 כתב ויקטור גרן כי זהו כפר "ניכר בגודלו", מאוכלס על ידי כ-1,000 תושבים, מהם כ-700 היו יוונים והשאר, ככל הנראה, דרוזים. צפונית-מערבית לכפר היה נחל שופע.

עם נסיגת כוחות צה"ל מלבנון בסיום מבצע ליטני, הפגינו נוצרים, תושבי הכפר, נגד הנסיגה.

לאחר הקמת יוניפי"ל, הוקם ליד הכפר, הבסיס של החיילים מצבא נורווגיה. בשנת 1999 הם הוחלפו בגדוד של הצבא ההודי.

ב-2 במרץ 1999 נהרג מפקד יק"ל, תא"ל ארז גרשטיין, מפגיעת מטען צד בכביש בין אבּל א-סקי לכַּאוּכַּבַּא. יחד אתו נהרגו גם שני החיילים וכתב שנסעו ברכב.

## דמוגרפיה
נכון לשנת 2014, 61.03% מבעלי זכות הבחירה בכפר היו נוצרים, 37.92% היו דרוזים, ו-0.6% מוסלמים (סונים ושיעים יחד).

## קישורים חיצוניים

## הערות שוליים

קטגוריה:מחוז א-נבטיה: יישובים
אקורה (ניגריה)

**אקורה** (באנגלית:**Akure**) היא עיר הבירה והעיר הגדולה ביותר במדינת אונדו שבדרום מערב ניגריה. נכון ל-2024, אוכלוסייתה מוערכת בכ-774,000 נפש.

## היסטוריה
בפאתי אקורה התגלו פטרוגליפים לפני התקופה המזוליתית. כמו כן התגלה שלד של הומו ספיינס - העתיק ביותר שנמצא אי פעם במערב אפריקה עד כה, שמוערך כבן 11,000 שנים.

## כלכלה
לאקורה שתי תחנות טלוויזיה ושמונה תחנות רדיו:

אקורה נחשבת למרכז חקלאי אזורי. הגידולים העיקריים הם קקאו, יאם, מניהוט מצוי, תירס, טבק, כותנה, אורז, שעועית ודוחן.

## דמוגרפיה
המצב הדתי באקורה נחשב למגוון במיוחד. הנצרות, האסלאם ודת היורובה המסורתית הן הדתות הנפוצות.

## קישורים חיצוניים

## הערות שוליים

קטגוריה:יישובים שהוקמו במאה ה-12
קטגוריה:ניגריה: ערים
בלאט (מרג' עיון)

**בְּלָאט** (בערבית: **بلاط**) הוא כפר בלבנון ששייך לנפת מרג' עיון במחוז א-נבטיה.

## גאוגרפיה
הכפר בלאט שוכן מזרחית לנהר הליטני, כ-2 קילומטר צפונית לדיבין, כ-3 קילומטר צפונית למרג' עיון וכ-15 קילומטר מזרחית לא-נבטיה, בגובה ממוצע של 680 מטר מעל פני הים.

## היסטוריה
בשנת 1838 צוין שתושבי הכפר הם מתואלים.

ב-10 באוגוסט 2006 נכנסו כוחות צה"ל אל הכפר.

## אוכלוסייה
בשנת 2014 הופיעו בפנקס הבוחרים של הכפר 2,308 בעלי זכות בחירה. מהם כ-80% שיעים וכ-20% נוצרים.

## קישורים חיצוניים

## הערות שוליים

קטגוריה:מחוז א-נבטיה: יישובים
קטגוריה:לבנון: יישובים
מעבר סלאח א-דין

**מעבר סלאח א-דין** הוא מעבר גבול בין רצועת עזה למצרים, הפועל מפברואר 2018 ומשמש להעברת סחורות בין מצרים לרצועת עזה. המעבר נמצא כארבעה ק"מ ממערב למעבר רפיח.

לפי משרד האו"ם לתיאום עניינים הומניטריים, בדצמבר 2019 עברו דרך מעבר זה 1,017 משאיות (לא כולל מכליות דלק). בשנת 2021 עברו במעבר זה כמאה משאיות מדי יום, ללא פיקוח על תכולתן. חמאס גבה את המכס על הסחורות שיובאו ממצרים.

## קישורים חיצוניים
* 
* 

* Neri Zilber, New Gaza Crossing Raises Questions About Blockade Policies, The Washington Institute for Near East Policy, Oct 23, 2019


## הערות שוליים

קטגוריה:מעברי גבול בערים חצויות
קטגוריה:גבול מצרים – רצועת עזה
קטגוריה:רצועת עזה: תחבורה
קטגוריה:רפיח
מטורין

**מטורין** (בספרדית: **Maturín**) היא בירת מדינת מונגס שבוונצואלה.

## היסטוריה
העיר נוסדה ב-7 בדצמבר 1760 על ידי המיסיונר הפרנציסקני לוקאס דה סרגוסה. עם זאת, יש הטוענים שהעיר נוסדה עוד בשנת 1722. העיר נקרא על שמו של צ'יף ילידי מקומי שנהרג בעימות עם הספרדים ב-1718.

מטורין היה בצד הרפובליקני במהלך הכרזת העצמאות של ונצואלה ב-5 ביולי 1811. חמישה קרבות משמעותיים התרחשו בעיר בשנים 1813-1814.

מטורין צמחה באיטיות במהלך המאה ה-19 עקב מלחמות אזרחים שהרסו את תעשיות והחקלאות המקומיות וכן מחלות קטלניות (כגון מלריה וקדחת צהובה) שהועברו על ידי יתושים. בשנת 1909 הפכה מטורין לבירת מדינת מונגס החדשה. במאה ה-20 מטורין גדלה במהירות עקב גילוי שדות נפט ליד העיירה ושיפור מערכת הבריאות בעיר.

## קישורים חיצוניים

## הערות שוליים

קטגוריה:ונצואלה: ערים
מרגילן

**מרגילן** (באוזבקית: **Margʻilon/Марғилон**; ברוסית: **Маргилан**; בפרסית: **مرغیلان**, תעתיק מדויק: **מרע'ילאן**) היא עיר במחוז פרגנה שבמזרח אוזבקיסטן.
העיר ממוקמת בדרום-מזרח עמק פרגנה, למרגלות , כ-10 ק"מ צפון-מערבית לעיר פרגנה, בגובה 487 מטר מעל פני הים. על פי אומדן רשמי מתאריך 1 בינואר 2025, התגוררו בעיר 257,878 בני אדם, מה שהופך אותה לעיר השלישית בגודלה במחוז פרגנה ולעשירית באוזבקיסטן כולה.

## היסטוריה
על פי האגדה, מרגילן נוסדה על ידי אלכסנדר מוקדון, ומשם שמה. למרות זאת, ישנן טענות שאלכסנדר מוקדון לא היה באזור זה מעולם, וכי נקודת הקיצון של התפשטותו במרכז אסיה הייתה העיר ח'וג'נד, השוכנת 235 קילומטר מערבית למרגילן.

מרגילן היא אחת הערים העתיקות בעמק פרגנה. בשנים 1994–2004 עבדו בעיר עובדי המכון לארכאולוגיה של אוזבקיסטן, וחשפו את קיומה של חקלאות שלחין מהמאות ה-4 וה-3 לפני הספירה.

העיר ממוקמת בדרום עמק פרגנה, שעל דרך המשי ההיסטורית. מרגילן ידועה במשי שלה עוד מהמאה ה-10.

בשנת 1942, במהלך מלחמת העולם השנייה, דיוויזיית הרגלים ה-9 של צבא אנדרס הפולני הוצבה במרגילן, לפני שפונתה מאוזבקיסטן כדי להילחם נגד גרמניה הנאצית. מאז קיים במרגילן בית קברות צבאי פולני.

## כלכלה
ממוזער|מפעל לייצור חוטי משי במרגילן
מרגילן מהווה מרכז לייצור בדי משי עוד מימי קדם. עד היום ישנם מפעלים לייצור משי בעיר.

כיום המגזרים הכלכליים המשמעותיים הם הסחר העירוני ותושבים רבים עובדים במגזר הציבורי. בשנות ברית המועצות נבנתה בעיר טחנת משי, בית חרושת לאמנות ותפירה, מפעלים לתיקון-מכני, ייצור טרקטורים, עיבוד עץ, מפעלי יציקה לברזל ומפעלי חלב.

## קישורים חיצוניים

* 

## הערות שוליים

קטגוריה:אוזבקיסטן: ערים
קוקנד

**קוקנד** (באוזבקית: **Qoʻqon/Қўқон**; ברוסית: **Коканд**; בפרסית: **خوقند**, תעתיק מדויק: **ח'וקנד**) היא עיר במחוז פרגנה שבמזרח אוזבקיסטן. על פי אומדן רשמי מתאריך 1 בינואר 2025, התגוררו בעיר 313,597 בני אדם, מה שהופך אותה לעיר השנייה בגודלה במחוז פרגנה ולשביעית באוזבקיסטן כולה. העיר שוכנת בקצה הדרום-מערבי של עמק פרגנה, כ-170 ק"מ דרום-מזרחית לבירה טשקנט, כ-120 ק"מ דרום-מערבית לאנדיז'ן וכ-70 ק"מ מערבית לפרגנה.

קוקנד נמצאת בצומת הדרכים של שני דרכי הסחר העתיקות העיקריות לתוך עמק פרגאנה וכתוצאה מכך, קוקנד הוא צומת התחבורה העיקרי בעמק פרגנה.

## היסטוריה
ההתיישבות באזור קוקנד החלה עוד במאה הראשונה או השנייה לספירה לכל המאוחר. שושלת האן של סין כבשה את העיר כולה ב. מאוחר יותר הערבים כבשו את האזור משושלת טאנג. העיר קוקנד היא אחת הערים העתיקות ביותר באוזבקיסטן והיא ממוקמת בחלקו המערבי של עמק פרגאנה. העיר אוזכרה עוד בימי הביניים כנתיב משמעותי בדרך המשי.

האזכור הראשון לעיר הוא עוד מהמאה ה-10. האימפריה המונגולית כבשו את קוקנד והחריבו אותה ב.

העיר הנוכחית החלה כמבצר בשנת 1732 שנקרא אסקי-קורגן. ב-1740 קוקנד הפכה לבירת הממלכה האוזבקית ח'אנות קוקנד. קוקנד שימשה גם כמרכז הדתי האזרי של העמק עם מאות מסגדים.

הכוחות האימפריאליים של האימפריה הרוסית בפיקודו של מיכאיל סקובלב כבשו את העיר ב-1883, שהפכה אז לחלק מטורקמניסטן הרוסית.

## כלכלה
קוקנד נחשבת למרכז לייצור דשנים, כימיקלים, מכונות, מוצרי כותנה ומוצרי מזון. במהלך העשורים האחרונים נבנו בעיר רבעים, מבני ציבור חדשים, מבני מגורים רבים, חנויות, בתי קפה, מסעדות ומיזמים אחרים במגזר הפרטי. קוקנד נחשבת גם למרכז אקדמי חשוב באזור.

## קישורים חיצוניים

* 

## הערות שוליים

קטגוריה:אוזבקיסטן: ערים
כריסטין קארון

**כריסטין "קיקי" קארון** (בצרפתית: **Christine "Kiki" Caron**; נולדה ב-10 ביולי 1948) היא שחיינית עבר צרפתייה, סגנית אלופה אולימפית (טוקיו 1964) ואלופת אירופה (אוטרכט 1966) במשחה ל-100 מטר גב.

## ביוגרפיה
קארון נולדה וגדלה בפריז. גדלה בבית של שחיינים. אחותה הגדולה, אנני קארון, השתתפה באולימפיאדת רומא (1960).

### 1964
#### סגנית אלופה אולימפית
באולימפיאדת טוקיו זכתה במדליית כסף במשחה ל-100 מטר גב בתוצאה של 1:07.9 דקות, אחרי קאתי פרגוסון שקבעה שיא עולם חדש של 1:07.7 דקות ולפני וירג'יניה דנקל (1:08.0 דקות), שתיהן מארצות הברית.

### 1966
#### אלופת אירופה
באליפות אירופה שנערכה באוטרכט, בלגיה בסוף אוגוסט 1966 היא זכתה במדליית זהב במשחה ל-100 מטר גב בתוצאה של 1:08.1 דקות, לפני לינדה לדגרוב מהממלכה המאוחדת (1:08.9 דקות) וכריסטינה בלבן מרומניה (1:09.7 דקות)

### 1968
באולימפיאדת מקסיקו סיטי זכתה לכבוד לשאת את דגל מדינתה בטקס הפתיחה ובכך הייתה לאישה הראשונה שזכתה בהישג זה. במשחקים עצמם היא סיימה במקום 13 במשחה ל-100 מטר גב בתוצאה של 1:10.8 דקות.

לאחר פרישתה משחייה תחרותית השתתפה בשני סרטים.

## ראו גם

## קישורים חיצוניים

קטגוריה:שחייניות גב
קטגוריה:אלופות אירופה בשחייה
קטגוריה:שחייניות באולימפיאדת טוקיו (1964)
קטגוריה:צרפתיות שנולדו ב-1948
קיי אוקאמי

**קיי אוקאמי** (ביפנית: **岡見 京**, 11 בספטמבר 1859 - 2 בספטמבר 1941) הייתה רופאה יפנית. היא הייתה האישה היפנית הראשונה שסיימה את לימודי הרפואה בארצות הברית והוסמכה לעסוק ברפואה מערבית.

## קורות חייה
קיי אוקאמי נולדה בשם נישידה קייקו במחוז אאומורי ביפן בשנת 1858. למדה אנגלית והוראה בצ'יודה, טוקיו, ולאחר מכן לימדה אנגלית בבית ספר לבנות. נישאה בגיל 25 למורה לאמנות, אוקאמי סנקיצ'ירו. לאחר מכן נסעו בני הזוג לארצות הברית, שם למד בעלה חקלאות.

בשנת 1885 החלה ללמוד רפואה במכללה ללימודי רפואה לנשים בפילדלפיה, שהיה בית הספר הראשון בעולם שקיבל נשים ללימודי רפואה. היא התקבלה ללימודים בעזרתה של החברה המיסיונרית של הכנסייה הפרסביטריאנית.

נשים מרחבי העולם הגיעו ללמוד במכללה. היא למדה שם לצד אנאנדי גופאל ג'ושי, שהגיעה מהודו, ותבאט אסלאמבולי, יהודיה-כורדית מסוריה. הן התפרסמו בתצלום משותף בו הן לבושות בבגדיהם המסורתיים. בכיתתה למדה גם סוזן לה פלש פיקוט.

סיימה את לימודיה בשנת 1889, והייתה לאישה היפנית הראשונה שקיבלה תואר ברפואה מערבית מאוניברסיטה מערבית.

לאחר חזרתה ליפן עבדה בבית החולים ג'יקיי במינאטו, והייתה למנהלת המחלקה למיילדות וגינקולוגיה. בשנת 1892 תוכנן ביקור של קיסר יפן מוצוהיטו במחלקה, אותו הייתה אמורה להוביל, אך ביקשו ממנה להימנע מכך עקב היותה אישה. כאות מחאה, היא התפטרה מעבודתה.

לאחר מכן פתחה מרפאה פרטית במינאטו, שעסקה ברפואת נשים וטיפלה גם בחולי שחפת. קיי אוקאמי הייתה אחת הנשים הראשונות ביפן שפתחו מרפאה פרטית. בעלה קיבל את פעילותה במורת רוח, והיא סגרה את המרפאה, מתוך כבוד לבעלה, והסבה אותה לבית ספר לאחיות. לאחר מכן עסקה בהוראת רפואה ושימשה כסייעת רפואית.

קיי אוקאמי מתה בשנת 1941 לאחר שחלתה בסרטן השד.

## הערות שוליים

קטגוריה:נשים ברפואה
קטגוריה:רופאים יפנים
קטגוריה:בוגרות הקולג' הרפואי לנשים
קטגוריה:רופאות המאה ה-19
קטגוריה:ילידות 1859
קטגוריה:ילידי 1859
קטגוריה:נפטרות ב-1941
קטגוריה:יפנים שנפטרו ב-1941
שיכון מילים

**שיכון מילים** משמש בעיבוד שפה טבעית (NLP), לייצוג של מילה. הייצוג משמש לעיבוד ואנליזה של טקסטים. בדרך כלל, הייצוג הוא וקטור רב ממדי של מספרים ממשיים המקודד את משמעות המילה, באופן שמילים קרובות במרחב הווקטורי תהיינה דומות במשמעותן. קיימות דרכים רבות להפיק שיכוני מילים, בין השאר באמצעות מודלי שפה, רשתות נוירונים, הורדת מימד, מודלים הסתברותיים ועוד.

שיכון של מילים ומשפטים משפרים מאוד את הביצועים של משימות עיבוד שפה טבעית מסוימות כמו ניתוח מחרוזות וניתוח סנטימנט.

## שיכון One Hot Vector
שיכון One Hot Vector (חם יחיד) הוא אחת הדרכים הפשוטות לשיכון מילים: בהינתן אוצר מילים של N מילים, כל מילה תיוצג באמצעות וקטור N ממדי ייחודי. כל אברי הווקטור יכילו אפסים, למעט איבר אחד שיכיל את הערך 1, בתא המשמש באופן ייחודי לזיהוי המילה. למרות פשטותה, גישה זו סובלת מ, חסרה מידע סמנטי ואינה מייצגת את הקשרים בין מילים.

## ראו גם
Word2vec

## הערות שוליים

קטגוריה:למידת מכונה
קטגוריה:עיבוד שפה טבעית
יעלם שבני

ממוזער|תחילת הפיוט מתוך הגניזה הקהירית T-S H15.133. המילה השנייה בשיר בכתב יד זה היא: סבני.
ממוזער|חציו הראשון של השיר כפי שהוא מופיע בכתב יד JTS 1291
"**יַעְלָם שָׁבַנִי**" הוא פיוט גאולה בן שישה בתים שחיבר ישראל נג'ארה.

## צורה
לפיוט שישה בתים, הנושאים בראשם את אקרוסטיכון שם המחבר: ישראל בן משה. בכל צלעית חמש הברות, ובכל בית שלושה חרוזים פנימיים, וחרוז אזורי במילה המסתיימת ב"רָם", כשארבעת הבתים הראשונים מסתיימים במילה "עירם". הוראתה של מילה זו משתנה מבית לבית;

# בבית הראשון והשלישי בהוראת עִיר (יישוב גדול) או מלאך (עִיר, בארמית), כשהפייטן מבקש שיחזרו ישראל למקום מושבם - עיר הקודש. בבית הראשון ייתכן שהפייטן רומז גם לעירם אלוף עשו היושב כעת במקומם של ישראל, או למקום מושבם של אנשי עיר משבט בנימין שבית המקדש נבנה בנחלתם.
# בבית השני כאזכור לעירם - אחד מאלופי אדום (כמו גם מגדיאל בשורה שלפניו) אליו משועבדים ישראל.
# בבית הרביעי משמשת המילה בהוראת "העַיִר (חמור צעיר) שלהם", עליו ירכב הגואל על פי הנביא זכריה.
שני הבתים האחרונים מסתיימים במילה "מזורם" אשר משמשת בשתיים ממשמעויותיה ההפוכות לסירוגין: א. תחבושת או תרופה ("להיות מזורם") ב. חולי או מכה ("יסיר מזורם").

## תוכן
בראש השיר, מתאר את הפייטן את מצבו של עם ישראל, אשר שבוי ביד הגויים המיוצגים על ידי "יעלם" – אחד מבני עשיו, ולא ידוע להם תאריך גאולתם. בבתים הבאים (5-2), פונה נג'ארה אל צור ישראל, ומבקש ממנו להכיר בעניים של עמו ולגאלם. בבית האחרון מתוארת הגאולה עם שירת הלוויים במקדש, ורמז לתחיית המתים, כמו גם תיקון המידות ורפואת ישראל.

## פרסום ולחן
השיר מופיע במספר כתבי יד של קובצי "זמירות ישראל" ונדפס פעמים רבות בסדורים ובסדרי פיוטים. כותרתו של השיר בכתב יד קאופמן היא: "פיוט נאה מחודש לחן ניאם זובאני קייאק זמאני טורקי חוסייני". אבטליון בן מרדכי מקושטא, הלחין את הפיוט בצורת "קייאר", וכך היא כותרתו בסדר "שירי ישראל בארץ הקדם" תחת מקאם 'חוסייני': לחן קייאר סימן ישראל". תווי הלחן פורסמו על ידי יצחק אלגזי ב-1925. לפיוט לחנים מסורתיים נוספים, כמו גם ביצועים מודרניים.

## נוסח
ברוב כתבי היד בהם מופיע השיר, הוא וכולל בתים נוספים, המשמשים כרפריין מוזיקלי עם הברות, לעיתים ללא משמעות (Terenüm) ומודגשים להלן:

יעלם שבני,נעלם זמנימתי שב אני,אל מושב עירם

שור צור ישראל,בנך עבד אלאלוף מגדיאל,ואלוף עירם

**אנא אל נא לי האזן חנון גילה גילה תגדיל ותנני אצלך חונהאל חי תן לי חוסןחונני חונן דל אל חי תן**

**לי חונןעטרה וגדולה צור חוסן לי מבטן גוחי אל אמן: אל חי**

ראה לחוצים,ביד לוחציםיהיו נקבצים,מהר אל עירם

אל ציון הפסע,ולשבי פשעצדיק ונושע,רוכב על עירם

**אנא אל נא לי האזן חנון גילה גילה צור חוסן**

בן דוד שלח,אל טוב וסלחאל עם נאלח,להיות מזורם

משה אז ישיר,וארחי יישיראל! דל ועשיר,יסיר מזורם

**חונני חונן חנון ומכוני כונן חנון הט לי אומן חונני אדיר תן לי חוסן עטרה וגדולה צור חוסן לי מבטן גוחי אל אמן:**

## לקריאה נוספת
* 
* ישראל דוידזון, '''אוצר השירה והפיוט''', כרך ב, שיר 3195
* טובה בארי, **ישראל נג'ארה - שירים**, אוניברסיטת תל אביב, 2015, עמ' 181-180.
* אדווין סרוסי, רבי ישראל נאג'ארה מעצב זמרת הקודש אחרי גירוש ספרד, בתוך: '''אסופות''' ד, עמ' שו-שח.

## קישורים חיצוניים
* 
* הפיוט בכתב יד קויפמן 438
* הפיוט בכתב יד JTS 1291

## הערות שוליים

קטגוריה:פיוטים
קטגוריה:שירי ישראל נג'ארה
קטגוריה:יצירות עם אקרוסטיכון
זוהי יפו

"**זוהי יפו**" הוא שיר שנכתב על ידי יוסי גמזו והולחן על ידי משה וילנסקי. ידוע ביצועו של אבי טולדנו לשיר.

## רקע לכתיבת השיר
השיר "זוהי יפו" הביא לטולדנו את פרסומו כזמר. השיר נכתב לסרט תיעודי על העיר יפו שצילם ברוך דינר בשנת 1966. הפנייה הראשונה נעשתה ליהורם גאון ששהה באותה עת בסיבוב הופעות בחו"ל. וילנסקי שהאזין לתוכנית "תשואות ראשונות", שמע זמר צעיר, עולה חדש ממרוקו. טולדנו, שהיה בן 16, שר את השיר כשלפניו מונחות המילים באותיות לטיניות כי לא ידע עברית. טולדנו שר את השיר כשברקע בית קפה ביפו. השיר יצא לראשונה בשנת 1968 והופיע באלבום "אבי טולדנו עם דוד קריבושי ותזמורתו".

קיימות שתי גרסאות לשיר משנת 1968: ביידיש אותה מבצע דוד עשת ובצרפתית, אותה מבצע טולדנו.
## קישורים חיצוניים
* זוהי יפו, באתר הספרייה הלאומית
* 
* אקורדים לשיר זוהי יפו, באתר Tab4u
* זוהי יפו, באתר של עפר גביש
* 

## הערות שוליים

קטגוריה:שירי אבי טולדנו
קטגוריה:שירים בעברית
קטגוריה:שירים שנכתבו על ידי יוסי גמזו
קטגוריה:שירים שהולחנו על ידי משה וילנסקי
קטגוריה:שירים על תל אביב-יפו